CELEX: 32010R0574
Language: lv
Date: 2010-06-30 00:00:00
Title: Komisijas Regula (ES) Nr. 574/2010 ( 2010. gada 30. jūnijs ), ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. un 7. starptautisko finanšu pārskatu standartu (SFPS)  (Dokuments attiecas uz EEZ )

1.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 166/6
            
         KOMISIJAS REGULA (ES) Nr. 574/2010
   (2010. gada 30. jūnijs),
   ar kuru groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. un 7. starptautisko finanšu pārskatu standartu (SFPS)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā grāmatvedības standartu padome (IASB) 2010. gada 28. janvārī publicēja grozījumus 1. starptautisko finanšu pārskatu standartā (SFPS) “Pirmreizējiem piemērotājiem paredzētais ierobežotais atbrīvojums no pienākuma sniegt salīdzināmo informāciju saskaņā ar 7. SFPS”, turpmāk — “1. SFPS grozījumi”. Tā kā uzņēmumi, kas piemēro SFPS pirmo reizi, nevar izmantot atbrīvojumu no pienākuma koriģēt salīdzināmo informāciju par patiesās vērtības novērtējumu un likviditātes risku saskaņā ar 7. SPFS, ja šie salīdzināmie periodi beidzas pirms 2009. gada 31. decembra, 1. SFPS grozījumu mērķis ir paredzēt šādiem uzņēmumiem fakultatīvu atbrīvojumu.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka 1. SPFS grozījumi atbilst Regulas (EK) Nr. 1606/2002 3. panta 2. punktā paredzētajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (3), Grāmatvedības standartu pārskata grupa izskatīja EFRAG atzinumu par apstiprināšanu un Komisijai ziņoja, ka tas ir līdzsvarots un objektīvs.
            
         
               (4)
            
            
               SFPS Nr. 1 grozījumu pieņemšana nozīmē, ka attiecīgi jāizdara grozījumi 7. starptautiskajā finanšu pārskatu standartā (SFPS), lai nodrošinātu starptautisko grāmatvedības standartu saskanību.
            
         
               (5)
            
            
               Tāpēc attiecīgi jāgroza Regula (EK) Nr. 1126/2008.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumu groza šādi:
   
               1)
            
            
               Starptautisko finanšu pārskatu standartu (SFPS) Nr. 1 groza, kā izklāstīts šīs regulas pielikumā;
            
         
               2)
            
            
               SFPS Nr. 7 groza, kā izklāstīts šīs regulas pielikumā.
            
         2. pants
   Katrs uzņēmums piemēro grozījumus SFPS Nr. 1 un SFPS Nr. 7, kā noteikts šīs regulas pielikumā, vēlākais no dienas, kurā sākas tā pirmais finanšu gads pēc 2010. gada 30. jūnija.
   3. pants
   Šī regula stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  SFPS Nr. 1
               
               
                  Grozījums 1. SPFS Pirmreizējiem piemērotājiem paredzētais ierobežotais atbrīvojums no pienākuma sniegt salīdzināmo informāciju saskaņā ar 7. SFPS
                  
               
            
                  SFPS Nr. 7
               
               
                  Grozījums 7. SFPS Finanšu instrumenti: informācijas atklāšana
                  
               
            
         Pavairošana atļauta Eiropas ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no Starptautisko grāmatvedības standartu padomes šādā tīmekļa vietnē: www.iasb.org
      
      
         PIRMREIZĒJIEM PIEMĒROTĀJIEM PAREDZĒTAIS IEROBEŽOTAIS ATBRĪVOJUMS NO PIENĀKUMA SNIEGT SALĪDZINĀMO INFORMĀCIJU SASKAŅĀ AR 7. SFPS
         (Grozījums 1. SFPS)
         
            Grozījums 1. SFPS
         
         
            
               Starptautisko finanšu pārskatu standartu pirmreizējā piemērošana
            
         
         Pievienots 39.C punkts.
         SPĒKĀ STĀŠANĀS DATUMS
         
                     39.C
                  
                  
                     
                        Pirmreizējiem piemērotājiem paredzētais ierobežotais atbrīvojums no pienākuma sniegt salīdzināmo informāciju saskaņā ar 7. SFPS (grozījums 1. SFPS) tika publicēts 2010. gada janvārī, un ar to tika pievienots E3. punkts. Uzņēmums šo grozījumu piemēro gada periodiem, kas sākas 2010. gada 1. jūlijā vai pēc šā datuma. Ir atļauta agrāka piemērošana. Ja uzņēmums piemēro grozījumu agrākam periodam, šis fakts ir jāatklāj.
                  
               
      
         E papildinājums
         
            Īstermiņa atbrīvojumi no pienākumiem saskaņā ar SFPS
         
         Pievienots nosaukums, E3. punkts un viena zemsvītras piezīme.
         
            Informācija par finanšu instrumentiem
         
         
                     E3.
                  
                  
                     Pirmreizēji piemērotāji drīkst piemērot 7. SFPS 44.G punkta pārējas noteikumus. (1)
                     
                  
               
      
         Papildinājums
         
            Grozījums 7. SFPS
         
         
            
               Finanšu instrumenti: Informācijas publiskošana
            
         
         Grozīts 44.G punkts (jaunais teksts ir pasvītrots, svītrotais teksts ir pārsvītrots) un pievienota viena zemsvītras piezīme).
         SPĒKĀ STĀŠANĀS DATUMS UN PĀREJAS NOTEIKUMI
         
                     44.G
                  
                  
                     Ar Pilnveidoto informāciju par finanšu instrumentiem (7. SFPS grozījums), kas publicēta 2009. gada martā, tika grozīts 27., 39. un B.11 punkts un pievienots 27.A, 27.B, B.10.A un B.11.A–B.11.F punkts. Uzņēmums šos grozījumus piemēro pārskata periodiem, kas sākas 2009. gada 1. janvārī vai pēc šā datuma. Uzņēmumam nav obligāti jāsniedz grozījumos prasītā informācija attiecībā uz:
                     
                                 a)
                              
                              
                                 jebkuru gada pārskata periodu vai starpposma periodu (t. sk. pārskatiem par finanšu stāvokli), kas ir tāda ikgadējā salīdzināmā perioda ietvaros, kurš beidzas pirms 2009. gada 31. decembra, vai attiecībā uz
                              
                           
                                 b)
                              
                              
                                 pārskatiem par finanšu stāvokli agrākā salīdzināmā perioda sākumā attiecībā uz datumu līdz 2009. gada 31. decembrim.
                              
                           
               Ir atļauta agrāka piemērošana. Ja uzņēmums piemēro grozījumus agrākam periodam, šis fakts ir jāatklāj. (2)
         
      
      
         (1)  E3. punkts tika pievienots saistībā ar 2010. gada janvārī publicēto Pirmreizējiem piemērotājiem paredzēto ierobežoto atbrīvojumu no pienākuma sniegt salīdzināmo informāciju saskaņā ar 7. SFPS (grozījums 1. SFPS). Lai nepieļautu situāciju, kad tiek izmantota vēlāk noskaidrotā informācija, un lai pirmreizējiem piemērotājiem neradītu mazāk labvēlīgus nosacījumus salīdzinājumā ar ierastajiem SFPS lietotājiem, padome nolēma pirmreizējiem piemērotājiem atļaut izmantot pārējas noteikumus, kuri paredzēti ierastajiem lietotājiem, kas sagatavo finanšu pārskatus saskaņā ar SFPS, kuri iekļauti Pilnveidotajā informācijā par finanšu instrumentiem (7. SFPS grozījums).
      
         (2)  44.G punkts tika grozīts saistībā ar 2010. gada janvārī publicēto Pirmreizējiem piemērotājiem paredzēto ierobežoto atbrīvojumu no pienākuma sniegt salīdzināmo informāciju saskaņā ar 7. SFPS (grozījums 1. SFPS). Padome grozīja 44. G punktu, lai padarītu skaidrākus gan savus secinājumus, gan paredzēto pārēju saistībā ar Pilnveidoto informāciju par finanšu instrumentiem (7. SFPS grozījums).